**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci

Integrovaného regionálneho operačného programu

**prioritná os 2**

**Špecifický cieľ 2.1.3 – Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti**

**Ministerstvo zdravotníctva SR - Sprostredkovateľský orgán**

**pre Integrovaný regionálny operačný program**

**Schválil:**

**Ing. Beatrix Bárány Dátum: 27.06.2016**

**generálna riaditeľka - zastupujúca**

**Sekcia európskych programov a projektov**

**27. jún 2016**

**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci

Integrovaného regionálneho operačného programu

**prioritná os 2**

**Špecifický cieľ 2.1.3 – Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti**

| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | |
| --- | --- | --- | --- | --- | --- | --- |
| **1.** | **Príspevok navrhovaného projektu k cieľom a výsledkom IROP a PO 2** | | | | | |
| 1.1 | Zvýšenie produktivity zdravotníckeho zariadenia a kvality poskytovaných služieb | Posudzuje sa preukázateľné a kvantifikovateľné zvýšenie produktivity zdravotníckeho zariadenia na základe vypracovaného transformačného plánu zdravotníckeho zariadenia a stanovených cieľových hodnôt indikátorov výsledku. | Vylučujúce kritérium | áno | | Projekt preukázateľne zlepšuje produktivitu zdravotníckeho zariadenia a kvalitu poskytovania služieb |
| nie | | Projekt nezvýši produktivitu zdravotníckeho zariadenia |
| 1.2 | Súlad projektu s princípmi energetickej efektívnosti budov uplatňovaných pre sektor verejných budov | Posudzuje sa, či projekt spĺňa princípy energetickej efektívnosti budov uplatňovaných pre sektor verejných budov v zmysle IROP.  Pozn.:  Aplikuje sa len v prípade výstavby a renovácie verejných budov. | Vylučujúce kritérium | áno | Projekt spĺňa princípy energetickej efektívnosti budov uplatňovaných pre sektor verejných budov v zmysle IROP. | |
| nie | Projekt nespĺňa princípy energetickej efektívnosti budov uplatňovaných pre sektor verejných budov v zmysle IROP. | |
| n/a | Aplikuje sa len v prípade výstavby a renovácie verejných budov. | |
| 1.3 | Príspevok projektu k podpore aktivít, ktoré sú v súlade s potrebami regiónu, regionálnymi špecifikami a integračnými trendmi | Posudzuje sa príspevok projektu k podpore aktivít, ktoré sú v súlade s potrebami regiónu, resp. sú v rámci daného regiónu primerané rešpektujúc regionálne špecifiká (napríklad geografia, dopravná dostupnosť, demografia, epidemiológia) a integračné trendy. | Vylučujúce kritérium | áno | Z projektu vyplýva, že budú podporované služby, ktoré sú v súlade s potrebami regiónu, resp. sú v rámci predmetného regiónu primerané, zohľadňujúc regionálne špecifiká (napr. geografia, dopravná dostupnosť, demografia, epidemiológia) a integračné trendy a z hľadiska očakávaného trendu vývoja v regióne je realizácia takýchto aktivít opodstatnená. | |
| nie | Projekt je nedostatočne podrobne spracovaný. Nie je možné posúdiť, či realizácia uvedených aktivít bude podporovať služby, ktoré sú v súlade s potrebami regiónu, resp. sú v danom regióne opodstatnené. Projekt nezohľadňuje regionálne špecifiká a integračné trendy. | |
| 1.4 | Inštitucionálna udržateľnosť očakávaných výsledkov projektu | Posudzuje sa inštitucionálna udržateľnosť očakávaných výsledkov projektu. | Vylučujúce kritérium | áno | Zariadenie je súčasťou optimalizovanej siete akútnych všeobecných nemocníc a zároveň má vypracovaný a schválený transformačný plán. | |
| nie | Zariadenie nie je súčasťou optimalizovanej siete akútnych všeobecných nemocníc alebo nemá vypracovaný a schválený transformačný plán. | |
| 1.5 | Súlad projektu so zabezpečením dostupnej a trvalej odbornej zdravotnej starostlivosti v zmysle platnej legislatívy | Posudzuje sa súlad projektu so zabezpečením dostupnej a trvalej odbornej zdravotnej starostlivosti v zmysle platnej legislatívy . | Bodové kritérium | 4 | Zdravotnícke zariadenie zabezpečuje poskytovanie zdravotnej starostlivosti v rámci koncovej siete v zmysle platnej legislatívy. Zdravotnícke zariadenie má 500 a viac lôžok. | |
| 3 | Zdravotnícke zariadenie zabezpečuje poskytovanie zdravotnej starostlivosti v rámci koncovej siete v zmysle platnej legislatívy. Zdravotnícke zariadenie má menej ako 500 lôžok. | |
| 2 | Zdravotnícke zariadenie, zabezpečuje poskytovanie zdravotnej starostlivosti mimo koncovej siete v zmysle platnej legislatívy. Zdravotnícke zariadenie má 500 a viac lôžok. | |
| 1 | Zdravotnícke zariadenie zabezpečuje poskytovanie zdravotnej starostlivosti mimo koncovej siete v zmysle platnej legislatívy. Zdravotnícke zariadenie má menej ako 500 lôžok. | |
| 1.6 | Multiplikačný efekt výsledkov projektu | Posudzuje sa multiplikačný efekt výsledkov projektu*.* | Bodové kritérium | 2 | Projekt podnecuje realizáciu ďalších činností a aktivít, formy spolupráce alebo šírenie dobrej praxe. Projekt uvádza prepojenie na ďalšie projekty financované z verejných zdrojov alebo fondov EÚ (investície, resp. projekty vzdelávania zamestnancov a pod.). | |
| 1 | Projekt podnecuje realizáciu ďalších činností a aktivít, formy spolupráce alebo šírenie dobrej praxe. | |
| 0 | Projekt nepreukazuje žiadne multiplikačné efekty. | |
| 1.7 | Príspevok navrhovaného projektu k cieľom a výsledkom IROP a PO 2 | Posudzuje sa príspevok navrhovaného projektu k cieľom a výsledkom IROP a PO 2 | Vylučujúce kritérium | áno | Projekt dosiahol minimálny počet bodov (3 body, t.j. 50 %) v rámci skupiny 1 - Príspevok navrhovaného projektu k cieľom a výsledkom IROP a PO 2. | |
| nie | Projekt nedosiahol minimálny počet bodov (3 body, t.j. 50 %) v rámci skupiny 1 - Príspevok navrhovaného projektu k cieľom a výsledkom IROP a PO 2. | |
| **2.** | **Navrhovaný spôsob realizácie projektu** | | | | | |
| 2.1 | Projekt je v súlade s predloženým a schváleným transformačným plánom v predloženej ŽoNFP | Predložený projekt je v súlade s investičnými aktivitami žiadateľa popísanými v schválenom a predloženom transformačnom pláne predkladanom v rámci ŽoNFP. | Vylučujúce kritérium | áno | Projekt je v súlade s transformačným plánom predloženým v rámci ŽoNFP. | |
| nie | Projekt nie je v súlade s transformačným plánom predloženým v rámci ŽoNFP. | |
| 2.2 | Príspevok projektu k zabezpečeniu komplexného prístupu v stavebno-technickej oblasti | Posudzuje sa aj príspevok projektu k zabezpečeniu komplexného prístupu v stavebno-technickej oblasti. | Bodové kritérium | 4 | Projekt predstavuje komplexné stavebno-technické riešenie modernizácie zdravotníckej infraštruktúry, ktorým bude dosiahnutý ucelený a plne funkčný výstup. | |
| 2 | Projekt predstavuje komplexné stavebno-technické riešenie modernizácie zdravotníckej infraštruktúry, ktorým bude dosiahnutý iba čiastočne ucelený funkčný výstup, ktorý bude pre dosiahnutie úplnej funkčnosti vyžadovať ešte následné investície. | |
| 2.3 | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu | Posudzuje sa vnútorná logika projektu, t.j. či sú aktivity projektu zvolené na základe východiskovej situácie, či sú zrozumiteľne definované a či zabezpečujú dosiahnutie plánovaných cieľov projektu. | Bodové kritérium | 4 | Všetky hlavné aktivity projektu sú odôvodnené z pohľadu východiskovej situácie, sú reálne stanovené, dostatočne podrobne popísané a majú logickú nadväznosť. Postup realizácie je logicky a zrozumiteľne popísaný. Je reálny predpoklad, že projekt bude úspešne zrealizovaný - obsahuje všetky potrebné aktivity na dosiahnutie stanoveného cieľa a berie do úvahy všetky skutočnosti, ktoré môžu mať vplyv na jeho realizáciu. | |
| 2 | Minimálne jedna z hlavných aktivít projektu nie je odôvodnená z pohľadu východiskovej situácie, nie je potrebná/neprispieva k dosahovaniu plánovaných cieľov projektu, resp. projekt neobsahuje aktivity, ktoré by boli vhodné pre jeho realizáciu. Nedostatky nie sú závažného charakteru, neohrozujú jeho úspešnú realizáciu. | |
| 0 | Minimálne jedna z hlavných aktivít projektu nie je odôvodnená z pohľadu východiskovej situácie a potrieb žiadateľa, nie je potrebná/neprispieva k dosahovaniu plánovaných cieľov projektu, resp. projekt neobsahuje aktivity, ktoré sú nevyhnutné pre jeho realizáciu. Nedostatky sú závažného charakteru, ohrozujú jeho úspešnú realizáciu. | |
| 2.4 | Posúdenie vhodnosti navrhovaných aktivít z vecného a časového hľadiska | Posudzuje sa dosiahnuteľnosť výstupov projektu, účinnosť a logická previazanosť aktivít projektu, chronologická nadväznosť aktivít projektu, vhodnosť a reálnosť dĺžky trvania jednotlivých aktivít, súlad časového plánu s ďalšou súvisiacou dokumentáciou, zadefinovanie analýzy rizík a ich rozpracovanie. | Bodové kritérium | 4 | Navrhovaný spôsob realizácie aktivít umožňuje dosiahnutie výstupov projektu v navrhovanom rozsahu, aktivity projektu majú logickú vzájomnú súvislosť, časové lehoty realizácie aktivít sú reálne a sú v súlade so súvisiacou dokumentáciou. | |
| 2 | Navrhovaný spôsob realizácie aktivít vykazuje jeden z nedostatkov: neumožňuje dosiahnutie minimálne jedného z výstupov projektu v navrhovanom rozsahu, aktivity projektu nie sú v plnej miere logicky previazané, časové lehoty realizácie aktivít nie sú reálne, nie sú chronologicky usporiadané a nie sú v súlade so súvisiacou dokumentáciou. | |
| 0 | Navrhovaný spôsob realizácie aktivít vykazuje viaceré z nasledovných nedostatkov: neumožňuje dosiahnutie výstupov projektu v navrhovanom rozsahu, aktivity projektu nie sú v plnej miere logicky previazané, časové lehoty realizácie aktivít nie sú reálne, nie sú chronologicky usporiadané, nie sú v súlade so súvisiacou dokumentáciou. | |
| 2.5 | Úroveň technického riešenia projektu | Posudzuje sa úroveň spracovania projektovej dokumentácie a vhodnosť navrhovaného technického riešenia. | Bodové kritérium | 4 | Technické spracovanie projektovej dokumentácie je na vysokej profesionálnej úrovni. Jednotlivé časti sú dostatočne podrobne rozpracované. Jednotlivé časti projektovej dokumentácie sú v súlade. Vybrané navrhované riešenie je na základe predloženej dokumentácie možné považovať za najvhodnejšie, zabezpečuje komplexné stavebno-technické riešenie stanoveného cieľa. | |
| 2 | Technické spracovanie projektovej dokumentácie je na štandardnej profesionálnej úrovni. Jednotlivé časti sú dostatočne podrobne rozpracované. Vybrané navrhované riešenie je na základe predloženej dokumentácie možné považovať za vhodné pri daných zdrojoch. | |
| 2.6 | Manažment riadenia rizík projektu | Posúdenie projektu z pohľadu hodnotenia a riadenia rizík a spôsobu ich eliminácie. | Bodové kritérium | 4 | Žiadateľ vyhodnotil možné riziká realizácie projektu vrátane spôsobu ich predchádzania a ich manažmentu. | |
| 2 | Vyhodnotenie možných rizík realizácie projektu vrátane spôsobu ich predchádzania a ich manažmentu je uvedený len vo všeobecnej rovine. | |
| 0 | Vyhodnotenie rizík projektu nie je vôbec riešené alebo nie sú navrhnuté vhodné opatrenia na elimináciu týchto rizík. | |
| 2.7 | Navrhovaný spôsob realizácie projektu | Posudzuje sa navrhovaný spôsob realizácie projektu. | Vylučujúce kritérium | áno | Projekt dosiahol minimálny počet bodov (10 bodov, t.j. 50 %) v rámci skupiny - Navrhovaný spôsob realizácie projektu. | |
| nie | Projekt nedosiahol minimálny počet bodov (10 bodov, t.j. 50 %) v rámci skupiny - Navrhovaný spôsob realizácie projektu. | |
| **3.** | **Administratívna a prevádzková kapacita žiadateľa** | | | | | |
| 3.1 | Posúdenie odborných skúseností žiadateľa | Posudzuje sa preukázateľnosť dostatočných odborných skúseností žiadateľa v nadväznosti na realizované investičné akcie v príslušnej oblasti. | Bodové kritérium | 4 | Žiadateľ má dostatočné odborné skúsenosti v príslušnej oblasti, čo je potvrdené aj zoznamom investičných aktivít za posledných 10 rokov. Žiadateľ úspešne zrealizoval investičné aktivity, ktorých rozpočet bol viac ako 20% žiadanej výšky výdavkov uvedenej v žiadosti o NFP. | |
| 2 | Žiadateľ má skúsenosti s realizáciou aktivít v príslušnej oblasti za posledných 10 rokov. Zo zoznamu investičných aktivít vyplýva, že zatiaľ realizoval iba menej technicky a rozpočtovo náročné investície (do výšky 20% žiadanej výšky výdavkov uvedenej v žiadosti o NFP). | |
| 0 | Žiadateľ za posledných 10 rokov nezrealizoval žiadne investičné akcie v príslušnej oblasti. | |
| 3.2 | Posúdenie administratívnych a odborných kapacít žiadateľa na riadenie a realizáciu projektu | Posudzuje sa zostavenie realizačného tímu s dostatočnými administratívnymi a odbornými kapacitami na riadenie projektu (projektový manažment, monitorovanie, financovanie, publicita, dodržiavanie ustanovení zmluvy o NFP) a odbornú realizáciu aktivít projektu (vrátane rozdelenia kompetencií, definovania potrebných odborných znalostí, vzdelania, atď.).  Administratívne kapacity môžu byť zabezpečené buď interne alebo externe. | Bodové kritérium | 4 | Žiadateľ má definovaný realizačný tím projektu, ktorý je zostavený z odborníkov na príslušné oblasti aktivít (sú dostatočne a účelne pokryté všetky potrebné aktivity). Vedúci realizačného tímu má skúsenosti s koordináciou projektu podobného rozsahu, resp. s realizáciou projektov financovaných pomocou fondov EÚ. | |
| 2 | Žiadateľ má definovaný realizačný tím projektu, ktorý je zostavený z odborníkov na príslušné oblasti aktivít (sú dostatočne a účelne pokryté všetky potrebné aktivity). Vedúci realizačného tímu projektu má skúsenosti s viacerými projektmi financovanými z iných zdrojov ako fondov EÚ. | |
| 0 | Žiadateľ nemá definovaný realizačný tím projektu, resp. tím je nedostatočne definovaný (nie sú určené zodpovednosti za všetky aktivity). | |
| 3.3 | Posúdenie prevádzkovej a technickej udržateľnosti projektu | Posudzuje sa kapacita žiadateľa na zabezpečenie udržateľnosti výstupov projektu po realizácii projektu (podľa relevantnosti): zabezpečenie technického zázemia, administratívnych kapacít, zrealizovaných služieb a pod. vrátane vyhodnotenia možných rizík pre udržateľnosť projektu a ich manažmentu. | Bodové kritérium | 2 | Žiadateľ podrobne uviedol spôsob zabezpečenia potrebného technického zázemia, administratívnych kapacít, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít. Žiadateľ vyhodnotil možné riziká udržateľnosti projektu vrátane spôsobu ich predchádzania a ich manažmentu. | |
| 0 | Technické zázemie, administratívne kapacity, vyhodnotenie rizík nie sú v kontexte udržateľnosti projektu vôbec riešené alebo ponúknuté riešenia predstavujú vážne riziko udržateľnosti projektu. | |
| 3.4 | Administratívna a prevádzková kapacita žiadateľa | Posudzuje sa administratívna a prevádzková kapacita žiadateľa. | Vylučujúce kritérium | áno | Projekt dosiahol minimálny počet bodov (5 bodov, t.j. 50 %) v rámci skupiny - Administratívna a prevádzková kapacita žiadateľa. | |
| nie | Projekt nedosiahol minimálny počet bodov (5 bodov, t.j. 50 %) v rámci skupiny - Navrhovaný spôsob realizácie projektu. | |
| **4.** | **Finančná a ekonomická stránka projektu** | | | | | |
| 4.1 | Vecná oprávnenosť výdavkov projektu - obsahová oprávnenosť, účelnosť a účinnosť | Posudzuje sa, či sú žiadané výdavky projektu vecne (obsahovo) oprávnené v zmysle riadiacej dokumentácie IROP upravujúcej oblasť oprávnenosti výdavkov, resp. výzvy, či sú účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu) a či spĺňajú zásadu účinnosti (t.j. plnenie stanovených cieľov a dosahovanie plánovaných výsledkov).  *Pozn.:*  *V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium | áno | 70% a viac finančnej hodnoty žiadateľom požadovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). | |
| nie | Menej ako 70% finančnej hodnoty žiadateľom požadovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). | |
| 4.2 | Efektívnosť a hospodárnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok).  *Pozn.: V prípade prekročenia stanovených finančných limitov, alebo v prípade konkrétnych výdavkov, ktoré budú nadhodnotené, budú tieto výdavky znížené a projekt nebude diskvalifikovaný, v  prípade, že nebude prekročená výška identifikovaných nehospodárnych výdavkov (menej ako 20%).*  *V prípade benchmarkov (t.j. smerných ukazovateľov, ktoré sa vzťahujú na výstupy projektu) a finančných limitov (t.j. jednotkových cien, ktoré sa vzťahujú na konkrétne typy výdavkov, napr. informačná tabuľa), budú stanovené konkrétne hodnoty, ktoré budú pravidelne aktualizované podľa vývoja trhových cien.*  *V prípade prekročenia stanovených benchmarkov (alebo iných spôsobov overovania hospodárnosti a efektívnosti výdavkov viažucich sa na výstupy projektu) sa posúdi, či toto prekročenie zodpovedá navrhnutému riešeniu a sťaženým podmienkam realizácie projektu. To znamená, že výdavky nad referenčnú hodnotu benchmarku budú akceptovateľné ako oprávnené iba v odôvodnených objektívnych prípadoch vyplývajúcich zo stavebno-technických, technologických, kapacitných, časových alebo iných špecifík.* | Vylučujúce kritérium | áno | Výška identifikovaných / nehospodárnych výdavkov po posúdení ŽoNFP v odbornom hodnotení je nižšia ako 20 % v pomere k oprávneným výdavkom identifikovaných po vecnom posúdení oprávnenosti výdavkov v procese odborného hodnotenia. | |
| nie | Výška identifikovaných / nehospodárnych výdavkov po posúdení ŽoNFP v odbornom hodnotení je 20 % a viac v pomere k oprávneným výdavkom identifikovaných po vecnom posúdení oprávnenosti výdavkov v procese odborného hodnotenia. | |
| 4.3 | Finančná udržateľnosť výsledkov projektu | Posudzuje sa zabezpečenie udržateľnosti projektu, t.j. finančného krytia prevádzky projektu (CF - cash flow) počas celého obdobia udržateľnosti projektu podľa čl. 71 všeobecného nariadenia. | Bodové kritérium | 4 | Žiadateľ má stabilné a dostatočné zdroje financovania. Projekt je v súlade s trendami vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Finančná analýza projektu neidentifikuje riziká v oblasti financovania. | |
| 2 | Žiadateľ má dostatočné zdroje financovania. Projekt je v súlade s trendami vývoja v príslušnej oblasti a žiadateľ popisuje finančnú udržateľnosť výsledkov projektu, ktorá je odzrkadlená aj vo finančnej analýze projektu. Finančná analýza projektu identifikuje riziká v oblasti financovania (kolísavý cash flow, ukazovateľ zadlženosti, rentabilita celkového kapitálu a pod.). | |
| 4.4 | Realizovateľnosť projektu z finančného hľadiska | Posudzuje sa realizovateľnosť projektu z finančného hľadiska ako aj zdroje žiadateľa na zabezpečenie úspešnej realizácie. | Bodové kritérium | 4 | Rozpočet projektu dostatočne pokrýva realizáciu všetkých aktivít. Žiadateľ má zabezpečené dostatočné vlastné zdroje na zabezpečenie úspešnej realizácie. | |
| 2 | Rozpočet projektu pokrýva realizáciu všetkých aktivít. Žiadateľ má zabezpečené dostatočné zdroje (kombinácia vlastných s cudzími, resp. cudzie zdroje) na zabezpečenie úspešnej realizácie. | |
| 4.5 | Štruktúra a správnosť rozpočtu | Posudzuje, či sú jednotlivé výdavky zrozumiteľné, matematicky správne, dostatočne podrobne špecifikované a správne priradené k skupinám oprávnených výdavkov | Bodové kritérium | 4 | Rozpočet je matematicky správny, jednotlivé položky sú zrozumiteľné, dostatočne podrobne špecifikované a správne priradené k skupinám oprávnených výdavkov. Prípadné nedostatky sa týkajú iba individuálnych položiek a nespôsobujú odchýlku väčšiu než 1% z výšky celkového navrhovaného rozpočtu. | |
| 2 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky nespôsobujú odchýlku väčšiu než 5% z výšky celkového navrhovaného rozpočtu. | |
| 0 | Rozpočet vykazuje nedostatky v matematickej správnosti, a/alebo sú identifikované nedostatky v jednotlivých položkách (nie sú zrozumiteľné, dostatočne podrobne špecifikované a/alebo správne priradené k skupinám oprávnených výdavkov). Identifikované nedostatky sa týkajú súhrnných položiek a/alebo individuálnych položiek. Nedostatky spôsobujú odchýlku 5% a viac z výšky celkového navrhovaného rozpočtu. | |
| 4.6 | Finančná a ekonomická stránka projektu | Posudzuje sa finančná a ekonomická stránka projektu | Vylučujúce kritérium | áno | Projekt dosiahol minimálny počet bodov (6 bodov, t.j. 50 %) v rámci skupiny - Finančná a ekonomická stránka projektu. | |
| nie | Projekt nedosiahol minimálny počet bodov (6 bodov, t.j. 50 %) v rámci skupiny - Finančná a ekonomická stránka projektu. | |

**Sumarizačný prehľad hodnotiacich kritérií**

|  |  |  |  |  |
| --- | --- | --- | --- | --- |
| **Hodnotené oblasti** | **Hodnotiace kritériá** | **Typ kritéria** | **Hodnotenie/**  **bodová škála** | **Maximum bodov** |
| Príspevok navrhovaného projektu k cieľom a výsledkom IROP a PO 2 | 1.1 Zvýšenie produktivity zdravotníckeho zariadenia | Vylučujúce | áno/nie | n/a |
| 1.2 Súlad projektu s princípmi energetickej efektívnosti budov uplatňovaných pre sektor verejných budov | Vylučujúce | áno/nie | n/a |
| 1.3 Príspevok projektu k podpore aktivít, ktoré sú v súlade s potrebami regiónu, regionálnymi špecifikami a integračnými trendmi | Vylučujúce | áno/nie | n/a |
| 1.4 Inštitucionálna udržateľnosť očakávaných výsledkov projektu | Vylučujúce | áno/nie | n/a |
| 1.5 Súlad projektu so zabezpečením efektívnej, dostupnej a trvalej odbornej zdravotnej starostlivosti v zmysle platnej legislatívy | Bodové | 1;2;3;4 | 4 |
| 1.6 Multiplikačný efekt výsledkov projektu | Bodové | 0;1;2 | 2 |
| 1.7 Príspevok navrhovaného projektu k cieľom a výsledkom IROP a PO 2 | Vylučujúce | áno/nie | n/a |
| **Spolu** |  |  | **6** |
| Navrhovaný spôsob realizácie projektu | 2.1 Projekt je v súlade s predloženým a schváleným transformačným plánom v predloženej ŽoNFP | Vylučujúce | áno/nie | n/a |
| 2.2 Príspevok projektu k zabezpečeniu komplexného prístupu v stavebno-technickej oblasti | Bodové | 2;4 | 4 |
| 2.3 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu | Bodové | 0;2;4 | 4 |
| 2.4 Posúdenie vhodnosti navrhovaných aktivít z vecného a časového hľadiska | Bodové | 0;2;4 | 4 |
| 2.5 Úroveň technického riešenia projektu | Bodové | 2;4 | 4 |
| 2.6 Manažment riadenia rizík projektu | Bodové | 0;2;4 | 4 |
| 2.7 Navrhovaný spôsob realizácie projektu | Vylučujúce | áno/nie | n/a |
| **Spolu** |  |  | **20** |
| Administratívna a prevádzková kapacita žiadateľa | 3.1 Posúdenie odborných skúseností žiadateľa | Bodové | 0;2;4 | 4 |
| 3.2 Posúdenie administratívnych kapacít žiadateľa na riadenie a realizáciu projektu | Bodové | 0;2;4 | 4 |
| 3.3 Posúdenie prevádzkovej a technickej udržateľnosti projektu | Bodové | 0;2 | 2 |
| 3.4 Administratívna a prevádzková kapacita žiadateľa | Vylučujúce | áno/nie | n/a |
| **Spolu** |  |  | **10** |
| Finančná a ekonomická stránka projektu | 4.1 Vecná oprávnenosť výdavkov projektu - obsahová oprávnenosť, účelnosť a účinnosť | Vylučujúce | áno/nie | n/a |
| 4.2 Efektívnosť a hospodárnosť výdavkov projektu | Vylučujúce | áno/nie | n/a |
| 4.3 Finančná udržateľnosť výsledkov projektu | Bodové | 2;4 | 4 |
| 4.4 Realizovateľnosť projektu z finančného hľadiska | Bodové | 2;4 | 4 |
| 4.5 Štruktúra a správnosť rozpočtu | Bodové | 0;2;4 | 4 |
| 4.6 Finančná a ekonomická stránka projektu | Vylučujúce | áno/nie | n/a |
| **Spolu** |  |  | **12** |
| **Spolu za všetky hodnotené oblasti** |  |  |  | **48** |

**Na splnenie kritérií odborného hodnotenia musia byť vyhodnotené kladne všetky vylučujúce hodnotiace kritériá a zároveň musí byť splnená minimálna hranica pri bodovaných hodnotiacich kritériách, ktorá predstavuje 60% z maximálneho počtu bodov bodovaných hodnotiacich kritérií.**

***Rozlišovacie kritériá pre žiadosti o NFP v rámci Integrovaného regionálneho operačného programu - prioritná os 2 - Špecifický cieľ 2.1.3 – Modernizovať infraštruktúru ústavných zariadení poskytujúcich akútnu zdravotnú starostlivosť, za účelom zvýšenia ich produktivity a efektívnosti***

Rozlišovacie kritériá sa aplikujú v prípade, ak sa na základe poradia vytvoreného zoradením ŽoNFP podľa počtu dosiahnutých bodov nachádza na hranici vytvorenej výškou alokácie viacero ŽoNFP s rovnakým počtom bodov, t.j. ak dve alebo viac ŽoNFP dosiahli rovnaké bodové hodnotenie a alokácia určená vo výzve nepostačuje na schválenie všetkých takýchto žiadostí o poskytnutie nenávratného finančného príspevku.

Rozlišovacie kritériá

|  |  |
| --- | --- |
| P.č. | Rozlišovacie kritérium |
| 1. | Súlad projektu so zabezpečením efektívnej, dostupnej a trvalej odbornej zdravotnej starostlivosti v zmysle platnej legislatívy (hodnotiace kritérium 1.5) |
| 2. | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu (hodnotiace kritérium 2.3) |
| 3. | Príspevok projektu k zabezpečeniu komplexného prístupu v stavebno-technickej oblasti (hodnotiace kritérium 2.2) |
| 4. | Posúdenie odborných skúseností žiadateľa (hodnotiace kritérium 3.1) |

Aplikácia rozlišovacích kritérií:

1. Poradie na základe rozlišovacích kritérií sa určí podľa dosiahnutého celkového počtu bodov pre dané kritériá z odborného hodnotenia od najvyššieho počtu po najnižší počet bodov
2. V prípade rovnosti bodov, po aplikácii bodu A. rozlišovacích kritérií, o poradí rozhoduje počet bodov dosiahnutý v rozlišovacom kritériu č. 1 – Súlad projektu so zabezpečením efektívnej, dostupnej a trvalej odbornej zdravotnej starostlivosti v zmysle platnej legislatívy. V prípade, ak aj po aplikácii bodu B a rozlišovacieho kritéria č. 1 budú mať žiadosti o NFP rovnaký počet bodov, rozhoduje o poradí počet bodov dosiahnutý v rozlišovacom kritériu č. 2 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom projektu. Rovnaký postup sa aplikuje aj pri rozlišovacom kritériu č. 3 a č. 4, v prípade ak predošlé rozlišovacie kritériá nestanovia (nerozlíšia) poradie.